Unikke oplevelser i de ”Vestsjællandske Alper”.

**Midt i de fredede ”Vestsjællandske Alper” ligger Farmen smukt og idyllisk omgivet af søer, hvor geder, får og lam afgræsser de grønne bakker. Farmen har åbnet dette vidunderlige område for besøgende hele sommeren, så næste gang familien skal på udflugt til Maglesø-området, er der her alle muligheder for at få en æstetisk naturoplevelse oplevelse af de sjældne og en fortælling om, hvordan man også kan værne om den danske natur. Her mærker man tydeligt kærligheden til dyrene og miljøet.**

***De ”Vestsjællandske Alper” er et enestående naturområde, der er udpeget som nationalt, geologisk interesseområde. Området omfatter også Brorfeldebakkerne. Gigantiske smeltende gletsjere skabte for 15.000 år siden såkaldte ”død-is-huller”, som dannede de mange søer (den største og bedst kendte er Maglesø).***

**---**

**I denne sommer vil Farmen være åben for alle som holder af miljøbevaring og den danske natur.**

**Farmen vil være den ideelle ramme for den moderne familie, som forventer lærerige og reflekterende oplevelser. Man vil kunne fokusere på formidling af den gode historie om det fredede istidslandskab og dets historie.**

***’..Det er vores ønske at alle får mulighed for at opleve dette helt unikke landskab og en respekt for vores dyrs velfærd. Der er mulighed for fordybelse pga. af stilheden og den nære kontakt med planter og dyr..’* fortæller Pernille Ingrisch, som ejer stedet.**

**Henover sommeren vil der arrangeres tiltag, hvor kodeoret er formidling, etik og ikke mindst helt unikke autentiske oplevelser.**

**HOLD SANKT HANS-AFTEN PÅ FARMEN**

**Et af de arrangementer, der allerede er på plads, er Sankt Hans-aften d. 23. juni, som afholdes i samarbejde med Holbæk Erhvervsforum og livsstilsbutikkerne LA GARE og VINTAGE HOUSE.**

**Tanken er at skabe en tilbagevendende Sankt Hans tradition med bål og hekse. Gårdcaféen vil servere en særlig Sankt-Hans-menu baseret på egne og lokale råvarer i et stort spisetelt, som vil være gavnligt i tilfælde af dårligt vejr. Holbæks turismechef Claus Westergaard holder båltalen og der vil være familieaktiviteter. Det er også muligt at gøre et godt køb i livstilsforretningen** LA GARE, som sælger danske og franske aktiviteter og loppefund. Forretningen er indrettet i den tidligere kalvestald.

**Bed & Breakfast**

**Som noget nyt er det nu også muligt at overnatte i en nyindrettet ”Bed & Breakfast”-lejlighed for 4 personer. Morgenmaden serveres normalt i caféen, men kan også serveres i lysthuset eller på bådebroen. Mere romantisk kan næppe blive.**

**Shelter**

**I samarbejde med Friluftsrådet blev der forrige år opstillet en shelter og rindende vand til cykelturister og vandrere. Den er helt gratis at bruge, men det er en god idé at reservere plads i forvejen. Der er også fri adgang til at benytte et toilet.**